ועדת הכלכלה, כנסת 20, פרוטוקול מספר 774, 2018-06-11 09:30

איתן כבל: בוקר טוב לכם, גברתי מנהלת הוועדה, היועצת המשפטית, רשמת, דובר, חבר הכנסת מלכיאלי.

איתן כבל: אנחנו מתחילים את השבוע.

איתן כבל: התגעגעתי – לא הייתי פה כבר כעשרה ימים.

איתן כבל: היום יום שני כ"ח בסיוון, 11 ביוני.

איתן כבל: בשבת נקרא את פרשת קורח.

איתן כבל: היום נקרא את שירה של אסתר וולק "חוק שימור המסה".

איתן כבל: וולק, ילידת 1993, מתגוררת בבאר-שבע ומפיקה את "משובש"בת" – ליין באר-שבעי להקראת שירה – סטודנטית לספרות ופסיכולוגיה.

איתן כבל: השיר מתוך "מעיין", עיתון שירה ספרות ורעיונות בעריכת רועי צ'יקי ארד ויהושע סימון.

איתן כבל: שירים / אסתר וולק חוק שימור המסה במוסקבה הייתה מורה לכימיה עם כפפות וחלוק לבן מכובד עכשיו יש לה שפריצר, קבלן וכל שעה 25 שקלים והעיניים אדומות-אדומות לא יודעות אם זה הלב או האקונומיקה שמלבינים את הפנים אבל לודה יודעת גם במרחק 2,646 קילומטרים האטומים לא משתנים עכשיו היא מולקולה שקופה לודה מרססת בידה המחוספסת נתרן תת-כלורי ההרצאה מעל נגמרת, האולם יורד ומתרוקן בשירותים.

איתן כבל: היום הולך ומתגעגע בידיים מלאות מדירתך אל ביתי אני סופרת 7 דקות של תלישת פלסטר משערות הלב.

איתן כבל: וואוו.

איתן כבל: חזק.

איתן כבל: ברשותכם, נתחיל את סדר יומנו.

איתן כבל: היום הצעת חוק הגנת הצרכן (תיקון מס' 58) (הודעה קולית על סיום עסקה לתקופה קצובה), התשע"ח-2018, של חבר הכנסת מיכאל מלכיאלי ורועי פולקמן.

איתן כבל: אנחנו בהכנה לקריאה שנייה ושלישית.

איתן כבל: גברתי היועצת המשפטית, אמרי לנו היכן אנחנו אוחזים, ואם אפשר שנסיים את זה בלי בעיות מיוחדות, אני אשמח מאוד.

מרב תורג'מן: אם כך התיקון שבזמנו יזמו חבר הכנסת מלכיאלי וחבר הכנסת רועי פולקמן הוא לקבוע הוראה שאם מספר הטלפון הנייד שמסר הצרכן לעוסק – והצעת החוק צומצמה רק לחברות הסלולר – אם הוא חסום לקבלת מסרונים תחול חובה נוספת על חברות הסלולר להודיע בהודעה קולית על מועד סיום העסקה או ההתחייבות.

מרב תורג'מן: הרי סעיף 13א לחוק הגנת הצרכן קובע שבעסקה לתקופה קצובה על העוסק להודיע לצרכן לקראת מועד סיום העסקה או ההתחייבות, 21 ימים לפני מועד סיום העסקה כאמור.

מרב תורג'מן: הוא צריך לשלוח מסרון בהודעת SMS.

מרב תורג'מן: לבד מהחובות הנוספות בחוזה ההתקשרות וגם בחשבונית הוא צריך להודיע גם במסרון.

מרב תורג'מן: הובא לידיעת הוועדה שיש לא מעט מנויים סלולריים שהם חסומים לקבלת מסרונים ולפיכך אין משמעות למשלוח הודעת SMS, ולכן צריך למצוא פתרון לאותם מנויים חסומים ולחייב את חברות הסלולר לשלוח להם את ההודעה בדרך אחרת.

מרב תורג'מן: הדרך האחרת היא הודעה קולית, וזה יכול להיות גם שיחת טלפון וגם שמענו את משרד התקשורת שהציע לשלוח הודעות IVR.

מרב תורג'מן: יש כאן נציגים שאולי יסבירו לנו?

איתן כבל: IVR זה כמו בוואטסאפ שאת מחזיקה את ההודעה ושולחת את ההודעה הקולית.

איתן כבל: זה בדיוק אותו דבר.

מרב תורג'מן: נכון.

איתן כבל: מבחינתי אין מניעה.

מרב תורג'מן: מבחינה משפטית אין שאלות שעולות.

מרב תורג'מן: חשבנו להוסיף הבהרה ולומר במפורש שההועדה יכולה להיות בשיחת טלפון או בהודעה קולית כך שיהיה ברור שזה יכול להיעשות גם בשיחה שהנציג טלפוני מתקשר ללקוח ומודיע שהעסקה עומדת להסתיים.

מרב תורג'מן: אני רק אפנה את תשומת לבכם שבהכנה לקריאה הראשונה הוועדה קבעה תחילת הצעת חוק כדי לאפשר היערכות טכנולוגית.

מרב תורג'מן: התחילה של הצעת החוק תהיה ארבעה חודשים מיום פרסומו.

מרב תורג'מן: אני מציעה שגם בעניין הזה הוועדה תבחן ותחליט האם להותיר את זה על כנה.

איתן כבל: חסויות.

איתן כבל: כן, בבקשה.

ערן וולף: בוקר טוב.

ערן וולף: אני סמנכ"ל המועצה לצרכנות.

ערן וולף: אנחנו מבקשים ואנחנו חושבים שזה נכון כל ההקשר של מתן הודעות קוליות.

ערן וולף: המהות מאוד נכונה, אבל אנחנו שואלים מדוע לא כל החברות שמופיעות בתוספת, לרבות בנקים אפילו.

ערן וולף: כי אנחנו יודעים שיש הצורך הזה והוא קיים לא רק בעולם הסלולר אלא בכל עסקה קצובה.

איתן כבל: כמו שאני מבין עסקה קצובה אמורה לתפוס לגבי כל מי שמבצע עסקה קצובה.

איתן כבל: לא חשבתי על זה כאילו יש גוף שמבצע עסקה קצובה והוא לא נכלל בתוך התהליך.

אילת שמעון: אני ממשרד המשפטים.

אילת שמעון: זה עלה פה בדיונים בוועדה.

אילת שמעון: לכן הרעיון הוא שלחברות התקשורת יש מספרי הטלפון, והן יודעות אם הטלפון כשר או לא כשר.

אילת שמעון: לכן הם יידעו לעשות שיחת טלפון לטלפונים כשרים.

אילת שמעון: אנחנו לא רוצים שהם יעשו שיחת טלפון לכל הטלפונים.

אילת שמעון: זה מטריד את הצרכן.

אילת שמעון: לכן החלנו את זה רק על חברות התקשורת.

איתן כבל: תודה.

איתן כבל: כן, בבקשה.

רונן לשם: אני מפלאפון.

רונן לשם: אני רוצה להשיב לה ולהוסיף עוד כמה דברים אם יורשה לי.

רונן לשם: ראשית לכל חברה סלולרית יש קומת מספרים קבועה שהיא קומת המספרים הכשרים.

רונן לשם: העקומות האלה מפורסמות באתר של משרד התקשורת, וכל חברה יכולה לבוא ולראות לפי אותה קידומת של אותו מספר מהו מספר כשר ומהו לא מספר כשר.

קריאה: ואי אפשר לנייד את זה גם.

קריאה: צריך לזכור.

רונן לשם: נכון.

רונן לשם: זאת עקומה שקבועה אך ורק למספרים כשרים.

רונן לשם: לכן גם לנו לא ברור מדוע זה מוחל אך ורק על חברות הסלולר.

רונן לשם: דבר נוסף, אני גם לא כל כך מבין למה בחוק הגנת הצרכן יש סעיף שמדבר רק על חברות הסלולר שזה שוק שמוסדר רק ברישיונות ספציפיים שאם רוצים להסדיר איזושהי בעיה שחושבים שאפשר להסדיר ברישיון ולאו דווקא בחוק הגנת הצרכן במיוחד כשזה מדבר אך ורק על שוק הסלולר.

רונן לשם: דבר אחרון – צריך לזכור שאותם אנשים שלא מקבלים סמסים עושים את זה מבחירה.

רונן לשם: אז מאוד יכול להיות שהם יכולים לשים לב לחשבונית וגם לחוזה ההתקשרות ולזהות מתי מסתיימת להם - - -

איתן כבל: רונן, עד עכשיו דיברת סביר.

איתן כבל: יצאת מהנתיב.

איתן כבל: אין לזה קשר עכשיו.

קריאה: אז נחזור לשתי הנקודות שלי: א', סעיף שמדבר אך ורק על חברות סלולר - - - על הצרכן; ושנית, אם רוצים לשים את זה פה אז לא רק לחברות הסלולר.

קריאה: כמו שאמרתי, יש שיטה.

איתן כבל: אני לא מבין למה אנחנו צריכים לעשות לבנקים ולגופים האלה.

מרב תורג'מן: אני אזכיר, אדוני, שהבנקים מוחרגים מחוק הגנת הצרכן.

איתן כבל: נכון.

מרב תורג'מן: אז אני חושבת שכרגע לא מדובר על - - -

איתן כבל: עזבי כרגע, לא בנקים.

איתן כבל: אני מדבר על גופים שלא מנויים בתוספת.

מרב תורג'מן: אבל למשל חברת החשמל.

מרב תורג'מן: מי שמנוי בתוספת.

קריאה: והגז?

מרב תורג'מן: הגז וחברות החשמל וחברות התקשורת למיניהן.

איתן כבל: אני באמת לא מבין את זה.

איתן כבל: זה כל כך עניין פשיטא.

איתן כבל: אין כאן עניין יוצא דופן או מיוחד.

איתן כבל: הטלפונים הכשרים זה גם לא כמויות.

איתן כבל: כמה זה בערך מהמאה אחוז?

איתן כבל: רונן, יש לך מושג כמה יש אצלכם כשרים מתוך 100%?

רונן לשם: אני לא יודע.

רונן לשם: אני יכול לבדוק את זה בשיחת טלפון.

איתן כבל: זה לא כזה דרמטי, ובסוף מתפזר על אלף ואחד גורמים.

איתן כבל: בסוף זה עניין כל כך פעוט והוא חשוב –להזכיר ללקוח, כי אצלם הכול מופיע במחשב וקופץ.

איתן כבל: אצל הלקוח זה כמו שכל אחד מאתנו מכיר כשהוא מקבל או קונה מוצר ויש לו תעודות ביטוח.

איתן כבל: כשצריך את זה, ולך תחפש איפה זה.

איתן כבל: נעשה תכנות של ביטוחים ושל התחלות של חבילות?

איתן כבל: זה כמו לזכור את כל הקודים.

לאה ורון: בשל הנוסח שעבר בקריאה הראשונה חברות הגפ"מ וחברת החשמל כלל לא הוזמנו לדיון וגם לא בדקנו מי החברות הנוספות שמנויות בתוספת.

לאה ורון: נתנו מענה רק לחברות שעניין שלהן - - -

איתן כבל: אני מדבר על העיקרון לפני שאנחנו מחליטים.

איתן כבל: חבר הכנסת מיכאל מלכיאלי, בבקשה.

מיכאל מלכיאלי: תודה, אדוני היושב-ראש, על הדיון.

מיכאל מלכיאלי: כשהגשתי את הצעת החוק בהתחלה זה באמת חל על כל המשק.

מיכאל מלכיאלי: משרד המשפטים התנגד התנגדות נחרצת, והנימוק שלו היה שבחברות סלולר רוכשים חבילות לתקופה; בגז ובחשמל לא מוכרים לתקופה.

מיכאל מלכיאלי: לכן אין סיבה למועד סיום אלא אם כן לא שילמת וניתקו לך או אתה מחליט מיוזמתך להחליף חברה.

איתן כבל: אין עסקה קצובה.

מיכאל מלכיאלי: נכון.

מיכאל מלכיאלי: המקום היחיד שיש בו עסקה קצובה זה בחדרי כושר.

מרב תורג'מן: לא.

מרב תורג'מן: רק חברות הסלולר.

מיכאל מלכיאלי: הציבור שצורך כשר, אין לו הוט ויס.

איתן כבל: ואם יש לו הוא לא רוצה להגיד שיש.

רונן לשם: אני חייב לציין שגם בגז לפעמים יש עסקאות שנותנים מחיר מסוים לחצי שנה ולאחר מכן - -

איתן כבל: אני שמח שאתה רוצה להרחיב את הטוב שלכם גם לאחרים.

איתן כבל: זה מאוד מרגש.

רונן לשם: אני חושב שאם זה לא יוחל אז זה לא בחוק הגנת הצרכן אלא ברישיון.

איתן כבל: טוב.

לאה ורון: נציגי חברת הוט ונציגי חברת יס הוזמנו לדיון.

מיכאל מלכיאלי: הבעיה האמיתית זה רק בחברות הסלולר ששם זה קצובה, ושם העקומה שאין בה מסרונים.

איתן כבל: בבקשה, גיל.

גיל ברגפרוינד: אני כלכלן המועצה הישראלית לצרכנות.

גיל ברגפרוינד: יש פה גם חברות נוספות שיש קצת מחלוקת לגביהן, למשל חברות האינטרנט.

גיל ברגפרוינד: אנחנו יודעים שאחרי חצי שנה או שנה המחירים עולים, וגם הקבוצות שיש להן מכשירים כשרים חייבים לצרוך את זה לצורכי עבודה.

גיל ברגפרוינד: אז זה מחויב שכל סעיף אפשרי שיש בתוספת השנייה, אנחנו מבקשים שיוסיפו אותו.

איתן כבל: תודה.

איתן כבל: ואיל, בבקשה.

ואיל ג'יגיני: אני אתייחס לשלושה דברים קצרים.

ואיל ג'יגיני: צריך לזכור שהצעת החוק התחילה מהמספרים הכשרים, אבל הנוסח של ההצעה מדבר על מספרים חסומים.

ואיל ג'יגיני: יש מספרים חסומים שהם לא כשרים.

איתן כבל: נכון, יש גם כאלה.

איתן כבל: אתה צודק.

ואיל ג'יגיני: לכן נניח שהעקומות הכשרות ידועות, וזה לא מדויק במאה אחוז, כי הפסקנו לפרסם את העקומות הכשרות ממה שנמסר לי – אז המספרים החסומים הלא כשרים, אף אחד לא יכול לדעת אותם חוץ מחברות התקשורת.

איתן כבל: זאת תשובה רעה.

איתן כבל: ואיל, אני רוצה להזכיר לך חקיקה שעשינו כאן

איתן כבל: יותר מפעם אחת שאתה מתקשר עם הלקוח על-פי הנתונים שהוא השאיר אצלך.

איתן כבל: זה לא עכשיו שפתאום מחפשים איפה המספר של ההוא.

איתן כבל: זה לא עובד ככה.

איתן כבל: בסוף יש מערכת יחסים, סוג של התקשרות.

איתן כבל: אצלי בבית כל הטלפונים של הבנות שלי ושל אשתי רשומים על חשבון אחד.

איתן כבל: אז לא כל פעם מתקשרים.

איתן כבל: אני אמרתי להם – וכתוב להם, אתה לא פונה לילדה שאם יש עניין פונים אליי.

איתן כבל: כל אחד מאתנו קובע את אופן ההתקשרות עם החברה.

איתן כבל: עכשיו, למשל, שולחים לקבל את החשבונות במיילים ולא בדואר.

איתן כבל: זאת אומרת יש אינטראקציה שמתקיימת.

איתן כבל: חשוב לי שמשרדי הממשלה יקשיבו.

איתן כבל: אני מבין את העניין של מה שהוא בנקים וכדומה – אלה לא עסקאות קצובות קלסיות.

איתן כבל: אבל אני כן סבור שחברות אינטרנט שגם הוזמנו לדיון ולא הגיעו, שהן עסקאות תקשורת לכל דבר ועניין.

איתן כבל: זה לא חייגן.

איתן כבל: בסוף כל מי שיש לו סוג של עסקה קצובה שמורכבת מחבילה מסוימת צריך להיות בפנים.

איתן כבל: אין כאן תוספת יוצאת דופן או משמעות.

איתן כבל: בסוף זה גם חברות תקשורת – רובן ככולן, גם איתן אתה מבצע את העסקה.

איתן כבל: אז אני מקבל את העניין של הבנקים והגז וכל הדברים האלה למרות מה שנאמר כאן.

איתן כבל: זאת לא עסקה קצובה קלסית.

איתן כבל: עסקה קצובה היא עסקה שאתה קונה חבילה שיש לה התחלה ויש לה סוף.

איתן כבל: אני מדבר עכשיו על שכל ישר.

איתן כבל: לכן אני מוכן להתאפס על הצעת החוק הבסיסית הממשלתית.

איתן כבל: לדעתי, גם חבר הכנסת די התכוונן לתהליך הזה, ולהוסיף לזה רק חבילות אינטרנט.

מרב תורג'מן: - - -

איתן כבל: אבל הם הוזמנו.

מרב תורג'מן: הנוסח שפורסם לא כלל אותם.

איתן כבל: אבל הם הוזמנו.

איתן כבל: בבקשה, אילת.

איתן כבל: רק דברו לשכל הישר.

איתן כבל: אם יש גם הבנות – שכל ישר תמיד אמור לעבוד.

אילת שמעון: אני רק רוצה להגיד שהחלטת ועדת שרים הייתה שזה יהיה רק חברות סלולר.

ואיל ג'יגיני: אני אסביר למה.

ואיל ג'יגיני: זה היה המשך הדברים שלי.

ואיל ג'יגיני: הרי אין הבדל מבחינה פרקטית - -

מרב תורג'מן: - - -

איתן כבל: זה לא מעניין אותי עכשיו.

איתן כבל: אותי מעניינת עכשיו המהות.

מרב תורג'מן: ברור.

איתן כבל: אחר כך נתווכח על הפרוצדורה.

איתן כבל: הפרוצדורה היא תמיד חשובה, אנחנו לא רוצים לפגוע.

איתן כבל: אבל קודם כול נייצר בינינו את ההסכמה על המהות.

איתן כבל: ואיל, בבקשה.

ואיל ג'יגיני: פרקטית אין הבדל בין חברות האינטרנט לבין הבנקים ובין חברות ביטוח - -

איתן כבל: יש.

ואיל ג'יגיני: נשים שנייה בצד את ההבדל בין העסקאות הקצובות ללא קצובות.

ואיל ג'יגיני: הרי בסופו של דבר חברה שהיא לא חברת סלולר תצטרך לדעת אם הלקוח שהוא כבר חמש שנים לקוח שלה – האם המספר שלו חסום או לא.

ואיל ג'יגיני: אז היא תצטרך לפנות לחברת הסלולר.

ואיל ג'יגיני: זה יעלה לה כסף - -

איתן כבל: ואיל, זה לא העניין.

איתן כבל: תאמין לי, לא מתאים לך.

איתן כבל: אתה הרבה יותר מפותח ממה שאתה מציג.

ואיל ג'יגיני: אני רק אומר - -

איתן כבל: ואיל, עזוב, תקשיב, עשה לי טובה, ירדתי מזה.

איתן כבל: אני לא שם.

איתן כבל: אתה מחזיר אותי למקום שאני כבר לא בו.

איתן כבל: אני מקבל את עמדת הממשלה.

איתן כבל: קל לי יותר להגדיר מהי עסקה קצובה למרות הדברים שאתה הוספת.

איתן כבל: אני מבקש לומר למה חברות אינטרנט לא יכולות להיות חלק.

איתן כבל: מה ההבדל?

איתן כבל: כי שם אתה קונה חבילה ופה אתה קונה חבילה, ויש מועד התחלה של החבילה.

איתן כבל: אתה לא רוכש חבילת אינטרנט עד שהחברה תתפרק.

ואיל ג'יגיני: אז אני מתנצל, אולי לא הסברתי היטב.

איתן כבל: או שאנחנו לא הבנו.

איתן כבל: ואיל, תמיד אתה מסביר טוב.

ואיל ג'יגיני: חברות אינטרנט בדומה לחברות אחרות – חוץ מחברות התקשורת – לא יכולות לדעת האם המספר חסום או לא.

ואיל ג'יגיני: אין להם ידע מיוחד בעקומות הכשרות חוץ מהטענה שהן פורסמו בעבר.

קריאות: - - - מפורסמות שוב.

מיכאל מלכיאלי: זה מספר קבוע.

מיכאל מלכיאלי: כל ילד יודע.

איתן כבל: ואיל, זאת תשובה חלשה.

איתן כבל: בסוף הוא שולח לו חשבון?

ואיל ג'יגיני: כן.

ואיל ג'יגיני: אבל תן לי להשלים.

איתן כבל: אבל אתה מדבר כאילו הגעת מהבית עם התשובה ואתה חייב להגיד אותה.

איתן כבל: הוא שולח לו חשבון?

אסנת חטרון: הוא שולח לו בדואר חשבון.

איתן כבל: נכון.

אסנת חטרון: אז איך הוא יכול לדעת אם המספר כשר או לא?

איתן כבל: אז אני יכול להגיד שכשהוא שולח לו שישלח לו מועד בשלושת החודשים האחרונים לפני תום ההתקשרות.

איתן כבל: יהיה כתוב בפתיח למעלה באותיות קידוש לבנה, דע לך, החוזה שלך מסתיים בתאריך כך וכך.

איתן כבל: מה שמרגיז אותי, במחילה מכבודכם, באתם עם העניין – אני מנסה להבין מה ההבדל בין חברת סלולר.

איתן כבל: בסוף יש הטלפון הזה שמתקשרים אליי ומדברים איתי ורוצים למכור לי.

אסנת חטרון: החובה שאדוני מדבר עליה קיימת היום בחוק.

איתן כבל: אני יודע.

אילת שמעון: היא גם קיימת לכלל - -

איתן כבל: אני יודע.

איתן כבל: הייתי פה.

איתן כבל: תאמיני לי, אני העברתי את החוקים האלה.

איתן כבל: אני מדבר איתך על משהו אחר.

איתן כבל: אני מדבר איתך על זה שאני יכול לייצר לאלה שיש להם טלפון כשר או חסום לעשות את זה באותיות ענקיות כאלה.

איתן כבל: זה לא הנקודה.

איתן כבל: אני מנסה לדבר על שכל ישר, ולומר שבסוף אין דבר כזה – יש לו הטלפון של האיש, והוא קובע איתו את שיטת ההתקשרות.

איתן כבל: כשאני רוכש את המוצר שואלים אותי לאיזה טלפון מתקשרים ליצירת קשר.

איתן כבל: כי לפעמים אתה נותן את האישה, את הילדה, אז שואלים לאיזה טלפון להתקשר לצורך יצירת קשר או שואלים אם יש מייל.

איתן כבל: אתה קובע את שיטת ההתקשרות.

איתן כבל: כמה דיונים קיימנו סביב האופן שבו אנחנו מתקשרים?

מיכאל מלכיאלי: הקשר עם הצרכן חשוב להם.

איתן כבל: הקשר עם הצרכן חשוב להם כי באמצע יש לו חבילה של משהו חדש שהוא רוצה להעביר לו.

איתן כבל: בוודאי, הוא יודע שהוא כשר והוא יתקשר, והוא יעמיד מישהו שעד שהוא לא יענה לו הוא לא יעזוב אותו.

איתן כבל: השאלה למה בחבילות סלולר – זאת הנקודה.

איתן כבל: הטענה שאין לו המספרים החסומים – אני לא קונה את זה.

איתן כבל: אני טוען טענה פשוטה: עסקה קצובה שיש לה מועד התחלה ויש לה מועד סוף בתקשורת, אני סבור שזה צריך להיות פשיטא.

איתן כבל: אני גם אגלה לך סוד – גם בהוט ויס לא כולם מדברים על העניין של הכשרים.

איתן כבל: יש גם החסומים.

איתן כבל: אני מכיר לפחות עשרה כאלה.

קריאה: יש כבדי שמיעה.

איתן כבל: אני אומר לאחד כזה, שלח לי הודעה, והוא אומר שאין לו.

איתן כבל: וזה לא אנשים דתיים – פשוט לא רוצים שיהיה להם הכלי הזה.

מרב תורג'מן: נכון.

מרב תורג'מן: לכן אני לא רואה הבחנה בין חברות האינטרנט לבין חברות התקשורת בטלוויזיה, ולצורך העניין זה לא משנה אם הם לא באמת לקוחות בפועל כי יש גם מנויים נוספים שהם חסומים בלי קשר להיותם טלפונים כשרים.

מרב תורג'מן: לכן צריכה להיות הבחנה ברורה ומוצדקת בין חברות האינטרנט וחברות הטלוויזיה.

מרב תורג'מן: אני מבינה שהטיעון של משרד התקשורת הוא אולי לא מספיק ברור, וכפי שהוא מובא גם בהחלטת ועדת השרים בזמנו שבידי חברות התקשורת יש כל המידע האם הטלפון הזה חסום לקבלת מסרונים או לא חסום לקבלת מסרונים.

מיכאל מלכיאלי: העקומות הכשרות הן ברורות, אנחנו מכירים את המספרים – 7, 1, 4, 1 – אנחנו יודעים.

מיכאל מלכיאלי: יכול להיות שמישהו החליט על דעת עצמו לחסום הודעות, והחובה של ההודעה לאותם מפעילים תהיה עליו.

אסנת חטרון: אבל אין חובה להודיע לחברות שמספקות - - -

מיכאל מלכיאלי: לא.

מיכאל מלכיאלי: אם אני מבקש שירות של הודעה קולית עליו תהיה חובת ההודעה לחברות הסלולר שהוא - - -

אסנת חטרון: חברות הסלולר, אבל אתם מדברים פה להחיל את זה על חברות אינטרנט - -

איתן כבל: זה לא משנה.

אסנת חטרון: זה משנה.

אסנת חטרון: מה שמטריד שאנחנו מנסים להגיד שהחברות האלה - -

איתן כבל: בואי נעשה הסכם.

איתן כבל: אני מוכן ללכת איתכם.

איתן כבל: אני אעביר את זה כמו שזה, ואני אגיש בקשה לדיון מחדש, ואני אגיד על מה.

איתן כבל: אני רוצה להרים טלפון לחברות האינטרנט, ואם הם יגידו לי שאין להם המידע הזה, וזה מצריך מהם לבצע פעולות אז אני לא עושה עם זה שום דבר.

איתן כבל: אין סרטו כזה, לדעתי.

איתן כבל: וגם אם הם יגידו את זה הן משקרות.

איתן כבל: סליחה על הביטוי שאני אומר.

מרב תורג'מן: האם הכוונה היא להעביר את הצעת החוק כמו שהיא כך שהיא תחול רק על חברותה סלולר?

איתן כבל: כן כמו שאמרנו.

מרב תורג'מן: אבל להרחיבה כלפי מי.

מרב תורג'מן: אני מוכרחה לומר שהחובה להודיע על סיום עסקה לתקופה קצובה חלה לא רק על העוסקים המנויים בתוספת, אלא על כל עוסק שמתקשר בעסקה לתקופה קצובה.

מרב תורג'מן: לכן צריך להביא את זה בכלל לכל ידיעת העוסקים בארץ שתחול עליהם העסקה.

איתן כבל: אבל אני כבר עזבתי, אני כבר לא שם.

מרב תורג'מן: אז על מי אתה מדבר?

איתן כבל: אני מדבר רק על חברות הסלולר, זה הכול.

מרב תורג'מן: - - -

איתן כבל: את הלכת לשם, הלכת לזה.

איתן כבל: את לא עקבת אחריי.

איתן כבל: אני כבר ירדתי מהכול וקיבלתי את העמדה.

איתן כבל: אני כבר לא בסרט הזה - -

מרב תורג'מן: לא הבנתי.

איתן כבל: כבר מזמן, לפני כעשר דקות, רבע שעה.

איתן כבל: אני מנהל דיון רק על דבר אחד – רק חברות האינטרנט והוט ויס – למה הן לא יכולות להיות חלק מהעניין?

איתן כבל: כיוון שלדעתי יש להם הנתונים - -

אסנת חטרון: אבל משרד התקשורת בדק את זה.

איתן כבל: בסדר, אוקיי.

איתן כבל: אני אגלה לכם כמה דברים משרד התקשורת בדק בשנים האחרונות?

איתן כבל: אנחנו לא נתחיל.

מרב תורג'מן: וטלפונים נייחים?

מיכאל מלכיאלי: בנייחים הם מתקשרים, הם חייבים להתקשר.

מיכאל מלכיאלי: בניידים הם ישלחו את המסרונים.

מרב תורג'מן: זה לא נכון.

איתן כבל: אז לא הבנתי כלום.

מרב תורג'מן: זה לא נכון.

איתן כבל: מה אתם רוצים מחיי?

איתן כבל: אפשר לדעת?

מרב תורג'מן: החובה להודיע על סיום עסקה לתקופה קצובה חלה על מסרון.

מרב תורג'מן: לבד מהחובה שלהם לכלול את זה בחוזה ההתקשרות בחשבונית שלושה חודשים לפני מועד סיום העסקה, הם צריכים לשלוח גם מסרון.

מרב תורג'מן: זה חל על כל החברות ולא משנה אם זה טלפון נייח או נייד או חברת טלוויזיה.

איתן כבל: ברור.

ואיל ג'יגיני: כן, בסדר, הבנתי.

ואיל ג'יגיני: אדוני היושב-ראש, אם לוקחים את זה צעד קדימה ואומרים שרוצים להחיל את זה גם על חברות האינטרנט אז באותו היגיון אפשר להחיל את זה על כל החברות.

ואיל ג'יגיני: כי אם זה לא חברת סלולר אז התהליך דומה.

ואיל ג'יגיני: זאת אומרת זה תהליך של עלויות.

ואיל ג'יגיני: ועדת השרים הבינה - -

איתן כבל: אני אגיד לך איפה נקודת המחלוקת בינינו.

איתן כבל: היא בכיוון שאתם שכנעתם אותי קודם למה אין צורך שחברת חשמל וכל החברות האחרות תהיינה.

איתן כבל: כי מה היה העניין?

איתן כבל: אתם השבתם לסמנכ"ל של המועצה, ואני אסביר למה אני מכוון.

איתן כבל: אתם אמרתם, חברות הבנקים, מעבר שהם צריכים לשלם כסף כי אין להם מסד הנתונים הנדרש, יש כאן אלמנט שסך הכול כשאתה מתחבר לגז אתה עושה עסקה, והיא לא עסקה קצובה.

איתן כבל: אתה לא קונה חבילה.

איתן כבל: אתה מתחבר לגז, ואתה מתנתק ממנו או אם עברת דירה או אם לא שילמת או יתקו לך וכל מיני דברים מן הסוג הזה.

איתן כבל: היתרון של חברות הסלולר וגם של הוט ויס וגורמים נוספים דומים, שיש עסקה סביב חבילה שיש לה נקודת התחלה.

איתן כבל: כשאני מצטרף ליס או להוט או לסלולר אני מבצע עסקה לתקופה.

איתן כבל: איך הם מפתים אותי?

איתן כבל: הם אומרים לי, אם תקנה כך וכך לעשר השנים הקרובות, לחמש שנים או שנתיים הקרובות אתה תקבל כל מסרון חינם ועוד.

ואיל ג'יגיני: אדוני צודק.

ואיל ג'יגיני: זה היה טיעון נכון.

איתן כבל: לכן אמרתי שבעניין של חברות אינטרנט והוט ויס זה בדיוק על אותו בסיס – אתה מבצע עסקה קצובה.

ואיל ג'יגיני: אדוני צודק.

ואיל ג'יגיני: זה היה טיעון אחד.

ואיל ג'יגיני: עוד טיעון של עלויות.

איתן כבל: איזה עלויות?

איתן כבל: אתה חושב שמנכ"ל חברת אינטרנט סוחב על הגב כמה אלפי טלפונים חסומים כל פעם כשהוא מגיע למשרד?

ואיל ג'יגיני: לא.

ואיל ג'יגיני: אני אסביר במה מתגלמות העלויות.

ואיל ג'יגיני: צריך לעשות שני דברים: א', צריך להקים את הרשימה הזאת ו-ב', צריך לעדכן את הרשימה.

ואיל ג'יגיני: אם בחודש הבא מישהו יחליט לחסום את המסרונים - -

איתן כבל: הרי בסוף יש תמיד חובת אופן התקשרות.

איתן כבל: תמיד בכל הצעת חוק צרכנית אנחנו קובעים בינינו את אופן ההתקשרות.

איתן כבל: זאת אומרת אם אני רוצה לדבר איתך, לשלוח לך מייל, דיווח, חשבון, הודעה על מבצעים חדשים - -

מרב תורג'מן: אבל זה מנגנון אחר.

מרב תורג'מן: ברור שפה אתה חייב.

איתן כבל: אין לך אלטרנטיבה אחרת.

ואיל ג'יגיני: זה יכול לעבוד אם הצרכן יהיה מחויב לעדכן כדי שיקבל.

ואיל ג'יגיני: זה יכול לעמוד.

ואיל ג'יגיני: אבל הצעת החוק לא דנה בזה.

איתן כבל: זה לא נטל.

איתן כבל: סליחה.

מרב תורג'מן: - - -

איתן כבל: אני אלך איתך.

איתן כבל: עברתי דירה, ואין שום הודעה על סיום התקשרות, אלא חשבונות.

איתן כבל: פשיטא.

איתן כבל: הוא ממשיך לקבל את הדואר בבית שננטש או בפינוי בינוי הוא עבר למקום אחר.

איתן כבל: זה כמו במילואים.

איתן כבל: הצבא לא צריך כל פעם להיכנס למרשם.

איתן כבל: אם אתה לא מודיע על שינוי כתובת אז איך הוא יידע?

איתן כבל: אם אתה עובר דירה ושולחים לך את חשבון הטלפון או חשבון אחר, איך יידעו אם עברת?

איתן כבל: הרי מה העניין?

איתן כבל: כשאתה עובר יש לך חובה להודיע לכל הגורמים שאתה נמצא איתם בהתקשרות ארוכת טווח.

מיכאל מלכיאלי: עירייה, רשויות.

מיכאל מלכיאלי: ודאי.

איתן כבל: עירייה, רשויות, אפילו חברות הסלולר או כל מיני כאלה שפתאום שולחים לך.

איתן כבל: דרך אגב, זה קרה.

איתן כבל: ראיתי מקרים כאלה.

איתן כבל: אני אתן סתם דוגמה אחרת איך זה עובד.

איתן כבל: אבד לך כרטיס אשראי והחלפת אותו – מה היה לי עם התאגיד אצלנו?

איתן כבל: הבנק לא הודיע לתאגיד והוא המשיך לגבות הודעות חיוב בכרטיס הקודם, ושולחים לו סירוב.

איתן כבל: השאלה שם הייתה למי צריך להודיע.

מיכאל מלכיאלי: פה, ודאי, הלקוח צריך.

איתן כבל: ודאי הלקוח צריך.

איתן כבל: אני איתכם, אני מבין את העניין, ואני גם לא מתווכח איתכם.

איתן כבל: אני מנסה בסך הכול לדבר על שכל ישר.

ואיל ג'יגיני: אנחנו לא דנו בזה, כמובן, זה לא היה חלק מההצעה.

ואיל ג'יגיני: אבל אם יש חובה אז אולי זה יפתור את הבעיה.

ואיל ג'יגיני: אצלנו בתקשורת אני יודע שבתיקונים החדשים יהיה דף שהצרכן יסמן איך הוא רוצה לקבל את החשבונית.

איתן כבל: בדיוק.

איתן כבל: זה מה שאנחנו עושים, דרך אגב.

ואיל ג'יגיני: אבל זאת לא הצעת החוק אז אני לא יודע להתייחס לזה.

ואיל ג'יגיני: זה לא היה חלק מזה.

איתן כבל: אתה יודע, בחייכם, אלוהים ישמור אתכם.

איתן כבל: לפעמים אני אומר, איזה מזל – לא רוצה להגיד שלא ייתפס – אלוהים, קצת שחרר אייקיו.

איתן כבל: אנחנו לא מגיעים לאירוע שאני יודע בו את כל התשובות לכל השאלות.

אסנת חטרון: אני ממשרד המשפטים.

אסנת חטרון: העניין הוא לא עד כדי כך פשוט.

אסנת חטרון: לפי הבדיקה של משרד התקשורת והבירור שהממשלה ערכה חברות שהן לא חברות סלולר, אין להן המידע הזה.

אסנת חטרון: אנחנו מדברים פה גם על פנסיות כלכליות כבדות שיוטלו עליהם במצב שיכול להיות שהן בכלל לא יוכלו לדעת מה החובה שלהן – האם הן צריכות לפנות בדרך כזאת או בדרך אחרת.

אסנת חטרון: יש כאן הנחה שהן יודעות, אבל לא ברור לחלוטין על מה ההנחה הזאת נסמכת.

איתן כבל: הבנתי.

איתן כבל: אני רוצה לסכם את זה.

איתן כבל: אתם מאכזבים אותי רצח.

איתן כבל: זה מאכזב ברמות.

איתן כבל: לא מתאים.

איתן כבל: אתם אנשים צעירים, קצת לפתוח.

איתן כבל: עד שאתה לא נתקל בזה אתה, ואז אתה תופס את עצמך – אני משרד המשפטים, אני זאת שישבתי בחוק.

איתן כבל: ואת יודעת מה?

איתן כבל: זה יקרה לך, זה יקרה לבן משפחה שלך, זה יקרה לחברה.

איתן כבל: כי אלה החיים, ככה זה עובד.

איתן כבל: סך הכול לא ביקשתי כאן מהפכה להעביר את בנייני כל אחת מהחברות לרחובות אחרים.

איתן כבל: בסך הכול אמרתי את הכי פשיטא.

איתן כבל: אני לא רוצה להתווכח כי זה חוק שלו ולא בא לי לעכב לו עכשיו את הצעת החוק.

איתן כבל: אבל בשביל זה כתוב: "אתה חונן לאדם דעת ומלמד לאנוש בינה".

איתן כבל: בשביל זה בדיוק כתובים הכללים האלה.

איתן כבל: אתה אומר, ואללה, אמנם לא דנו בזה, לא הרחבנו בזה, אבל ואללה – שכל – בואו נחשוב על זה.

איתן כבל: לא לבוא ולהגיד לי על ההוא בישיבת ממשלה.

אסנת חטרון: אבל יש כאן קושי אמיתי.

איתן כבל: אני אגלה לך סוד.

איתן כבל: את יודעת בכמה ועדות שרים ישבתי?

אסנת חטרון: אבל הטיעון שלנו הוא מהותי, הוא לא פורמלי.

איתן כבל: ל-99% אין מושג אפילו.

איתן כבל: ישבתי שם.

איתן כבל: ידעתי בדיוק מתי אני מעביר, מתי אני לא רוצה להעביר.

איתן כבל: מספיק שאני אומר מילה ואף אחד לא מבין על מה אני מדבר ודוחים לשבוע הבא.

איתן כבל: מספיק שאיזה פקיד מתוחכם – ויש, לא חסרים כאלה שמבינים את הדינמיקה ו תוקע עיזה לתהליך הזה.

איתן כבל: חרטא ברטא – נדחה לחודש.

איתן כבל: צריך לחשוב, לחשוב.

איתן כבל: צריך לזמן מומחים על המילה הזאת.

איתן כבל: אני זוכר שהייתה איזו מילה "מטרוקה" באיזה דיון ממשלה – היה צריך לחשוב, ודחו את הדיון לאחר כך.

איתן כבל: כולה חרטא ברטא.

איתן כבל: היום אתה עושה גוגל ויודע בשנייה בלי להסתבך.

איתן כבל: אני רוצה להציע שקודם כול נעשה את הצעת חוק כמו שהיא.

איתן כבל: אני לא רוצה לשנות אותה.

איתן כבל: אבל בכל מקרה אני רוצה להגיש בקשה לדיון מחדש.

איתן כבל: ואיל, אני רוצה שאתה תבדוק, ברשותך, מול חברות הוט ויס.

איתן כבל: אני אגיד לך עוד דבר.

איתן כבל: הרי לחברה אין עניין שהלקוח יברח לה.

איתן כבל: הרי כמה שנדמה לך בסוף אתה עולה על זה שגבו ממך איקס שקלים ובוקר אחד אתה מגלה שזה איקס כפול שתיים.

איתן כבל: לא יעזור, בסוף אתה עולה על זה.

איתן כבל: ואז המררה עולה בלי שהודיעו לך.

איתן כבל: עכשיו גם המפתח התרחב.

איתן כבל: זה פחות בשביל אנשים שומרי מצוות – הוט ויס כמשל – אבל מי שחסום זה לא אומר שהוא אידיוט.

קריאה: כבדי שמיעה.

איתן כבל: יש כבדי שמיעה; יש כאלה שפשוט - - -

מרב תורג'מן: - - - אידיאולוגיה.

איתן כבל: אני אגלה לך סוד – כמעט כל אלה שאני מכיר הם לא כבדי שמיעה, אלא אנשים שאידיאולוגית לא בא להם לנהל את החיים שלהם כל היום בהשתעבדות למכשיר.

איתן כבל: סתם אנשים פשוטים.

איתן כבל: לא כולם מנהלים ומנכ"לים.

איתן כבל: יש גם מנכ"לים שעקרונית לא עושים את זה.

איתן כבל: לכן אני רוצה שתבחן.

איתן כבל: דבר איתם.

איתן כבל: כיוון שאני מכיר את המערכת שכל דבר אצלם זה הרת עולם ותעמיד למשפט ואי אפשר זה מצריך היערכות של שנתיים לפחות כשהמנכ"לים צריכים לשבת בתוך סיר קרח למשך חודש עד שהביצה תבקע, ואחרי זה נצליח איכשהו להתקדם עם העניין הזה.

איתן כבל: בסדר, אוקיי.

איתן כבל: אז אני מבקש מואיל שתבדוק האם הם רואים בזה נטל יוצא דופן.

איתן כבל: בסדר?

ואיל ג'יגיני: רק לגבי הוט ויס?

איתן כבל: לא, גם לגבי ספקי האינטרנט.

קריאה: ואולי גם חברות טלפוניה נייחת.

איתן כבל: כן, וטלפוניה נייחת.

איתן כבל: כל תקשורת.

מרב תורג'מן: למעשה, כל ספקי התקשורת המפוקחים על-ידכם.

איתן כבל: תבדוק לי.

איתן כבל: יש לך עשרה ימים.

מיכאל מלכיאלי: רק שאלת הבהרה.

מיכאל מלכיאלי: אני אשאיר להחלטתך, ותגיד לי אם כדאי להיכנס לזה או לא – אני מקריא מלשון החוק: "יודיע העוסק לצרכן במועד האמור על מועד סיום העסקה או ההתחייבות בהודעה קולית".

מיכאל מלכיאלי: השאלה אם שווה לומר "שלוש הודעות קוליות".

איתן כבל: הודעה קולית היא הודעה קולית אחת.

איתן כבל: או שהשארת הודעה קולית.

איתן כבל: אם לא פתחת זאת בעיה שלך.

קריאה: לא פותחים את זה.

קריאה: זה צלצול.

רונן לשם: זה מגיע למשיבון - - -

איתן כבל: בדיוק.

איתן כבל: זה IVR, זה לא הודעה קולית: "מלכיאלי, תענה לי, מלכיאלי, תענה לי".

איתן כבל: אנחנו לא שם.

איתן כבל: IVR זה משהו אחר.

איתן כבל: השארת הודעה.

מיכאל מלכיאלי: בסדר גמור.

אסנת חטרון: רק רציתי להגיד בעניין הזה שבניגוד להודעות SMS ששם יעשו שימוש במונח "יודיע", כשאנחנו מדברים על "יודיע" בהקשר של הודעה קולית חשוב לנו להבהיר שאין הכוונה לחייב את העוסק שבאמת יוודא שאותו לקוח השיב לשיחה.

איתן כבל: יקירה, מה קורה לכם היום?

איתן כבל: אנחנו כבר במקום אחר.

איתן כבל: כבר אמרתי, לא.

איתן כבל: כבר התקדמתי.

אסנת חטרון: אבל גם בנוסח שקיים היום כתוב "יודיע".

אסנת חטרון: כשאנחנו מדברים על "יודיע" בהקשר של הודעה קולית הפירוש הסביר של זה - -

איתן כבל: העניין ברור.

איתן כבל: הבנתי.

מרב תורג'מן: הסעיף נוקט את המונח "יודיע" גם ברישא, ואני חושבת שאין שוני בין הוא הודיע בחשבונית והלקוח לא פתח את החשבונית וזה לא הגיע אליו.

מרב תורג'מן: זה לא מידע שהוא קרא את החשבונית וראה את ההודעה.

מרב תורג'מן: אז אני מניחה שאותו דבר גם כאן.

מרב תורג'מן: אני לא רואה פה הבחנה.

איתן כבל: אנחנו לא ממציאים עכשיו המצאה חדשה.

איתן כבל: כמו שאמרנו, וזאת העילה להצעת החוק, שעל-פי הכלים הקיימים יש קבוצה שמוצאת את עצמה במצב חלש מול הקבוצות האחרות.

איתן כבל: זה אלה שיש להם טלפונים כשרים, אלה שהם כבדי שמיעה ואלה שמתוך אידיאולוגיה לא רוצים הודעות SMS.

מרב תורג'מן: להפך, הם רוצים SMS.

איתן כבל: לא SMS.

איתן כבל: התכוונתי IVR – הודעות קוליות.

מרב תורג'מן: - - -

איתן כבל: כן, כן, בעלי ראייה - - - הכוונה היא שלכל יש האופציה.

מרב תורג'מן: מי שבחר להיות חסום תהיה לו האופציה.

אסנת חטרון: אז החובה לעוסק היא פעם אחת להתקשר באמצעות IVR - -

מרב תורג'מן: אנחנו לא אמרנו, פעם אחת.

איתן כבל: לא כותבים את זה.

אסנת חטרון: אני לא אומרת שכותבים את זה אבל אני רוצה להגיד את זה לפרוטוקול כי זה כן משמעותי.

אסנת חטרון: אנחנו מדברים פה על עיצומים כספיים בסכומים גבוהים.

אסנת חטרון: אם אחר כך יבוא הרגולטור ויגיד, הוא לא ענה לך, אני מטיל עליך עיצום כספי זה דבר משמעותי.

אסנת חטרון: זה דבר שצריך להבהיר אותו.

איתן כבל: יקירה - -

מרב תורג'מן: יש לי קושי עם האמירה שלך עכשיו מכיוון שאם הוא בוחר לפנות אליו בשיחת טלפון, למשל, אז את אומרת שדי בכך שהוא צלצל צלצול אחד והוא לא ענה, ובזה הסתיימה החובה שלו?

רונן לשם: אתם משאירים הודעה קולית.

רונן לשם: זה כל העניין בהודעה קולית.

מרב תורג'מן: אבל יש פה כוונה שזה יכול להיעשות גם בשיחת טלפון ולאו דווקא בהודעה קולית.

אסנת חטרון: אבל מה החובה?

איתן כבל: סליחה.

איתן כבל: שוב אתם הולכים.

איתן כבל: שייפו את הריבוע.

איתן כבל: העניין הוא פשוט: יש לו אחת מן השתיים – חובה להודיע או הוא תפס אותו בטלפון ודיבר איתו או שהשאיר לו הודעה ב-IVR.

אסנת חטרון: אין דבר כזה "השאיר לו הודעה ב-IVR.

אסנת חטרון: IVR זאת לא הודעה קולית של תא קולי, היא לא מוקלטת.

אסנת חטרון: IVR זה שהתקשרת – או שהוא ענה לך או שהוא לא ענה לך.

אסנת חטרון: אם הבן אדם לא ענה לך – האם הוא עמד בחובתו?

אסנת חטרון: כן או לא?

רונן לשם: אבל אם הלקוח לא ענה משאירים לו את ההודעה במשיבון הסלולרי.

קריאות: - - -

איתן כבל: ואם בדיוק הוא היה 1,000 קילומטר מתחת לפני האדמה?

אסנת חטרון: - - -

קריאות: - - -

איתן כבל: חברים יקרים, ברשותכם, אל תוציא אותי מדעתי.

איתן כבל: הרי גם כשאתה מחליט להגיש עיצומים נגד מאן דהוא זה לא המקרה הבודד הזה שהוא בדיוק התקשר ובדיוק הוא נכנס למנהרה ובדיוק שלחו לו.

איתן כבל: הרי מה העניין?

איתן כבל: בסוף אתה מחליט להגיש נגד מאן דהוא עיצום, ומסתבר שזה לא היחיד, והיו לפחות עוד מאה תלונות כאלה.

איתן כבל: אל תגזימו.

איתן כבל: זה קורה גם לי.

איתן כבל: זה כמו שאומרים – שלחתי לך מייל, למה לא ענית?

איתן כבל: אז אני שואל את העוזרים שלי.

איתן כבל: אם היה מצב שכל 10 דקות אני מקבל הודעה: שלחתי לך מייל ולא ענית, אז אני צריך לקרוא לעוזרים שלי או לעצמי ולהגיד, משהו פה לא תקין; או שהמערכת לא תקינה – ומסדרים את זה.

איתן כבל: אבל אם זה "פעם ב" זה כמו עכשיו המצב של הקואליציה-אופוזיציה – גם אם לא נעשה כלום סטטיסטית פעם ב נעביר הצעה.

איתן כבל: זה עדיין לא הופך את הקואליציה לרופסת וחסרת יכולות.

איתן כבל: בסוף אתה צריך להפעיל את השכל הישר.

אסנת חטרון: כמובן.

איתן כבל: גברת, אתם רוצים תמשכו את החוק.

איתן כבל: די, נמאס לי כבר.

איתן כבל: העניין פה פשוט מאוד.

איתן כבל: אנחנו מדברים על הודעה קולית.

איתן כבל: אם אין לו משיבון – אין לו משיבון.

איתן כבל: אז ישלחו לו יונה.

איתן כבל: ואם אין יונים באזור שלו כי יש מחלה?

איתן כבל: אז רץ ייצא מהבית.

איתן כבל: נו, באמת.

איתן כבל: הגזמה.

ואיל ג'יגיני: אדוני, יש פתרון לזה.

איתן כבל: זה כולה שירות ללקוח שאתה - - - גם ככה.

אסנת חטרון: זה שירות שצריך להגדיר אותו.

איתן כבל: אבל הגדרנו.

אסנת חטרון: אז אנחנו סברנו שבמצב שבו כתוב: "יודיע בהודעה קולית" זה לא ברור.

אסנת חטרון: וכמו שחבר הכנסת אמר עכשיו, לא ברור - -

איתן כבל: תסלחי לי, היה לך מספיק זמן לחשוב על זה.

מרב תורג'מן: רק שנייה – איך היום אתם מטילים עיצומים כספיים על מי ששולח מסרון וזה בעצם טלפון כשר שלא יכול היה לקבל את המסרון?

אסנת חטרון: שולח מסרון זה דבר שונה לחלוטין.

אסנת חטרון: אתה שולח את המסרון – אתה עשית את זה.

אסנת חטרון: זה לא כמו "יודיע בהודעה קולית".

מיכאל מלכיאלי: - - - שלא מגיע אליו המסרון.

ואיל ג'יגיני: אנחנו בדקנו את הדברים.

ואיל ג'יגיני: יושב לידי אסף מאגף הנדסה אצלנו שבדק מול החברות.

ואיל ג'יגיני: יש שני תהליכים ושתי אפשרויות: או המערכת האוטומטית של בעל הרישיון תצלצל ותעשה שיחה למנוי ותודיע לו בשיחה מוקלטת - -

איתן כבל: אני רק רוצה לומר לך, אסנת, שהחשיבה שלך היא אנטי צרכנית מהמדרגה העליונה - -

אסנת חטרון: היא לא אנטי צרכנית.

איתן כבל: תסלחי לי – היא אנטי צרכנית מן המדרגה העליונה.

איתן כבל: אני אומר את זה כלפי משרדי ממשלה שיושבים כאן ואנשים נטחנים.

איתן כבל: הרי למה הוא הביא את זה?

איתן כבל: כי זה היה מקרה אחד?

איתן כבל: אני מציע לכם לשבת פעם עם הארגונים הצרכניים ולראות כמה תלונות מוגשות.

איתן כבל: אלפי תלונות.

איתן כבל: שלא לדבר שלפחות 70% בכלל אומרים, עזוב אותי, אין לי כוח בשביל זה.

מרב תורג'מן: אני מציעה לך לראות מה אני עוברת במענה האנושי.

איתן כבל: אני עובר את זה עכשיו בדברים קטנים.

איתן כבל: שיפצתי את הבית שלי, ואני אומר, כבר אין לי כוח להתחיל שוב לדלתות – סידר ולא סידר ובא והלך, ומה?

איתן כבל: אני מחפש כל היום להתעסק ולהביא אליי הביתה ולעשות הצגות תכלית לכל מיני חברות?

איתן כבל: אני סך הכול שילמתי ממיטב כספי.

איתן כבל: אותו דבר פה.

איתן כבל: מה העניין?

איתן כבל: יש הבדל גדול בין חבילה שאתה נותן אותה באיקס שקלים שפתאום קופצת לך פי 2, פי 3, פי 4.

איתן כבל: מה זה?

איתן כבל: בשביל שיחת טלפון שבקושי עולה היום?

איתן כבל: אפשר לחשוב שכל חברה תעמיד אלפי אנשים שרק יבואו להודיע.

איתן כבל: היום זה מחשב, קופץ לו פנימה.

איתן כבל: היום זה אפילו ללא מגע יד אדם.

מיכאל מלכיאלי: כשאתה מנסה - - - בחברה אחרת מתקשרות עשרות פקידות, והם מגיעים אליך הביתה עם יונה, עם רץ, עם מה שצריך.

ואיל ג'יגיני: אנחנו בדקנו את הדברים.

ואיל ג'יגיני: מבחינה טכנית יש שני מסלולים ושניהם טובים.

ואיל ג'יגיני: אפשר לשלוח הודעה ישירות לתא הקולי, ואפשר לעשות שיחה ממערכת אוטומטית.

מיכאל מלכיאלי: זה החוק.

ואיל ג'יגיני: שני הדברים טובים, וזה פותר את הבעיה.

איתן כבל: אוקיי.

איתן כבל: בואו נעבור להקראה.

רונן לשם: אני רק רוצה לציין שאם אנחנו משאירים את זה רק לחברות הסלולר בואו נעשה את זה ברישיון.

רונן לשם: אין סיבה לעשות את זה פה בחוק.

איתן כבל: תודה, בסדר.

איתן כבל: נחשוב על זה אחרי שנעביר את זה בקריאה שנייה ושלישית.

מרב תורג'מן: הצעת חוק הגנת הצרכן (תיקון מס' 58) (הודעה קולית על סיום עסקה לתקופה קצובה), התשע"ח–2018‏

איתן כבל: צריך הרבה אימונים, לדעתי, לקראת השינוי הדרמטי הזה.

איתן כבל: קורסים.

איתן כבל: בסדר, זה לא משנה.

איתן כבל: אני מדבר על העיקרון.

איתן כבל: אני לא רוצה להתווכח.

איתן כבל: מי בעד?

איתן כבל: בעד – פה אחד

איתן כבל: נמנעים – אין

איתן כבל: תודה.

איתן כבל: הצעת החוק אושרה.

איתן כבל: אני מגיש בקשה לדיון מחדש, ברשותך.

עידית חנוכה: חבר הכנסת מלכיאלי הצביע במקום חבר הכנסת וקנין.

מיכאל מלכיאלי: אני רוצה לנצל את ההזדמנות ולהודות לך, יושב-ראש הוועדה, על ההרצה של החוק הזה מהיום הראשון.

מיכאל מלכיאלי: וגם לנציגי הממשלה – לואיל שהיה בהתחלה איתי בחדר כדי לבנות את החוק הזה בצורה טובה.

מיכאל מלכיאלי: אני מקווה שחברות הסלולר לא ייפגעו מזה, חס ושלום.

מיכאל מלכיאלי: שהכול ירוץ בשלום; שלא יתקע ביוקר המחיה, שהדיור לא יעלה בגלל זה.

קריאה: מעולם לא טענו את זה.

איתן כבל: אני אומר לנציגי משרד המשפטים.

איתן כבל: אני כבר ותיק כאן, אחד הוותיקים בבית, וכבר שיניתי את דעתי ואפילו עצרתי חוקים אישיים שלי.

איתן כבל: וכשבאה הממשלה ואומרת לי, בואו נלך לתקנות, זה מסלול יותר נכון ואני רואה רצינות מצדם, כמו למשל פינות החתלה במקומות שהבאתי בחקיקה ראשית בזמנו, והיום זה מתקיים.

איתן כבל: אגב, אין אכיפה, אבל זה מצב אחר מבעבר.

איתן כבל: אבל יש מצבים, בוודאי היום, ובוודאי בעולמות התקשורת שהתחרות יחסית לא פשוטה היום.

איתן כבל: יש תחרות קשה, וההתקשרות עם הלקוח היא כמעט שבועית.

איתן כבל: כל אחד מאתנו רואה את זה בהודעה כזאת או בהודעה על מבצע.

איתן כבל: פתאום כשצריך אותו על עניין מסוים הוא לא יודע מה הוא חושב.

איתן כבל: מה את חושבת, שכשהוא מתקשר למלכיאלי לא לטלפון החכם, אלא לטלפון הפושטי שיש לו – כי הוא צריך להסתובב עם שניים, אחד כשר - -

מיכאל מלכיאלי: אחד רבנות, אחד בד"ץ.

איתן כבל: - -וחברת הסלולר רוצה להגיע אליו כדי למסור לו לא שהעסקה הסתיימה, אלא שיש לו אלף ואחד דברים חדשים כמו ששולחים לי כל הזמן ולכל אחד מאתנו – אז הם פתאום איך להגיע אליו?

איתן כבל: ברור שמגיעים אליו.

איתן כבל: גם אם צריכים ינקשו לו בדלת.

מיכאל מלכיאלי: עם שליח.

איתן כבל: כן.

איתן כבל: לכן זה לא אמיתי.

איתן כבל: אין גוף שלא יודע את שיטת ההתקשרות שלו עם הלקוח שלו.

איתן כבל: אין סרט כזה.

איתן כבל: זה מה שמקומם.

איתן כבל: סך הכול מה אמרנו?

איתן כבל: כבר קיבלנו את העמדה שלכם שהיא עמדה שעושה שכל בעניין הזה של חברות כמו גז.

איתן כבל: אבל הבנתי.

איתן כבל: נכנס חבר הכנסת חאג' יחיא, אז לכבודו – תודה רבה.

איתן כבל: הישיבה נעולה.